 Ṣe ejò kò lọwọnú báyìí 60 oludíje dupò ààrẹ tako Atiku Bákan náà ni wọn bu ẹnu atẹ lu àbájáde ìwádìí EU lóri bi ètò ìdìbò ṣe lọ ni Nàìjíríà, tí wọn si sàpèjúwe rẹ gẹgẹ bii èyí ti kò jágara tó, ti kò si tọ ìlànà òfin ìdìbò. Àwọn ọmọ ẹgbẹ naa, lábẹ àbùrada ẹgbẹ gbogbo olúdije dupò ààrẹ to to ọgọta niye àti àwọn alága ẹgbẹ wọn Joint Forum of Sixty Presidential Candidates àn national Chairmen, sọ èyí di mímọ, lásiko ti wọn pé ìpàdé pẹlú àwọn akọroyin. Alhaji Muhammed Shittu lo soju fun ẹgbẹ naa, to si sàlàyé pé ajọ INEC kún ojú òsùwọn tó. Shittu ni a ń tẹnu mọ pé, awuyewuye lori ọrọ oju opo ayelujara INEC kò ni ìtùmọ kankan, nítori pé, nínú gbogbo ìpàdé ti a se ki ètò ìdìbò tó dé, kò si ìgbà ti a jọ sọrọ lóri lílo oju opo ayélujára láti fí èsì ìdìbò ránṣẹ, ọnà láti yẹyẹ àjọ elétò ìdìbò lásán ni. Wọn fi kún pé  A rọ ààrẹ Muhammadu Buhari lati yara buwọlu àbádofin lóri àtunṣe to wáye nínú iwé òfin ilẹ wa, eyi to nii ṣe pèlu ètò ìdìbò, ní kété ti àwọn ilé ìgbìmọ aṣòfin bá ti gbe aba naa dé ìwáju rẹ. Shittu fi kún pé, èyí yóò túbọ ràn ìlànà ètò ìdìbò Nàìjíríà lọwọ síí ni. Olùdíje dupò ààrẹ to tó ọgọta nínú ìdìbò gbogboogbò ọdun 2019 ti bu ẹnu àtẹ lu ẹgbẹ òṣèlú Peoples Democratic Party, PDP, àti olùdije lábẹ àsíá ẹgbẹ náà, Atiku Abubakar, lóri ọrọ awuyewuye to n waye nipa oju òpó ayélujára àjọ elétò ìdìbò, èyí ti wọn sàpèjúwe pé, ọrọ ti kò nílári ni. : Presidential Candidates: Ọrọkọrọ ni àbọ EU lóri ìbò 2019 